钦定古今图书集成/理学汇编/字学典/第047卷 > 《明陶宗仪书史会要》 > 《楷书把笔法》
## 钦定古今图书集成/理学汇编/字学典/第047卷 > 《明陶宗仪书史会要》 > 《楷书把笔法》

楷书把笔，妙在虚掌运腕，不可太紧，紧则腕不能转，
既腕不转，则字体或麤或细，上下不均，虽多用力，元
来不当。又云：“楷书只虚掌转腕，不要悬臂，气力有限。
行草书即须悬腕，笔势无限，不悬腕，笔势有限。”又云：
“其初学书，先学真书，此不失节也。若不先学真书，便
学纵体为宗主，后却学真体，难成矣。”